Cuneiform Tablet Kt 91/k 368 (AKT 8 166)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma bé-lá-num ù lá-ma-sà-tum-ma a-na {d}UTU-ba-ni ù pì-lá-aḫ-IŠTAR qí-bi-ma 26 TÚG.ḪI.A ša šu-sú-in DUMU ì-lí-a i-na 5 na-ru-qá-tim dar-ku ku-nu-ku ša en-um-a-šur DUMU e-lá-ma a-ḫa-ma 1 {TÚG}ku-sí-tum ša ú-ṣur-ša-a-šur iz-kà-nim kà-an-kà-ma e-lá-nu-ma i-ba-ší ŠU.NÍGIN 27 TÚG.ḪI.A a-šur-{d}UTU-ši DUMU na-na kà-ší-im en-um-a-šur DUMU e-lá-ma ip-qí-sú-um IGI ša-lim-a-šur DUMU a-zi-da IGI a-šur-ma-lik DUMU en-um-a-šur IGI DUMU sú-in-na-da DUMU a-kà-zi ip-qí-sú-um a-wi-lúm sà-ki-il₅ 2 ší-ta na-áš-pè-ra-tim ša en-um-a-šur pì-lá-aḫ-IŠTAR na-ší šu-ma a-na TÚG.ḪI.A wa-šu-ri-im a-šur-{d}UTU-ši mì-ma i-qá-bi₄ na-áš-pè-er-tí en-um-a-šur ša-áš-me-a-šu-ma TÚG.ḪI.A ku-nu-ki na-ru-qá-NIM li-ip-qí-da-ku-nu-tí-ma a-na pí-lá-aḫ-IŠTAR a-ḫi-šu mu-nu-a-šu-ma a ma-lá té-er-tí-ni le-pu-uš iḫ-da